
AUCTOR 


Labii  leporini  notio. 


Scripturus  de  eo  faciei,  aut  potius  labiorum  vitio, 
quod  vulgo  labium  leporinum  appellatur,  non  alie- 
num fare  existimo , si , quid  labii  leporini  nomen 
innuat,  paucis  expromam. 

Labium  leporinum  illud  faciei  vitium  nuncupa- 
mus, quod  fissura  labii , strictiori  quidem  sensu 
labii  superioris  sese  manifestat,  quae  fissura  variam 
offert  magnitudinem  modoque  ad  medium  tantum 
labium,  modo  ad  nares  usque,  aut  in  lias  ipsas 
porrigitur.  Super  hanc  fissuram  epidermis  integra 
ct  rubicunda,  reliquum  labiorum  marginem  obdu- 
cens, continuatur,  ita  quidem,  ut  externa  species 
marginis  fissurae  nihil  differat  a specie  labii  sani. 

Nomen  „ labium  leporinum  “ desumtum  est 
ab  analogia,  quam  hocce  vitium  cum  leporum  ore 
alit.  Quanquam  tale  os  leporibus  atque  cuniculis 
aliquid  leporis,  imo  decoris  suppeditat,  nemo  ta- 
men lectorum , qui  unquam  vidit  hominem , labio 

leporino  laborantem,  diffitebitur,  faciem  humanam 
hocce  vitio  foedissime  deturpari,  inprimis  si  majo- 
rem habeat  ambitum;  scire  enim  oportet,  fissuram 
quandoque  ad  maxillam  superiorem,  ad  palatum 
molle  ac  durum,  quin  imo  ad  uvulam  protendi. 

At  non  haec  faciei  deformitas  tantum , sed 
multa  alia  incommoda,  ab  hoc  vitio  pendentia,  re- 
media indagari  jubent,  quibus  ei  possimus  mederi: 
istis  nimirum  hominibus  nutrimentorum  ingestio, 
praeprimis  liquidorum,  impeditur,  quippe  quae  ex 
ore  prolabuntur  aut  profluunt;  infantuli  mamma- 
rum papillas  prehendere  nequeunt,  saliva  ab  eorum 
ore  manat  et  si  adolescunt,  tam  loquela  in  genere, 
quam  earum  litterarum  elocutio  in  specie  praepe- 
ditur , quae  labiorum  auxilium  exposcunt ; dens, 
pone  fissuram  locatus,  antrorsum  vergit  caricque 
conficitur,  rei. 


Quaedam  ad  historiam 
pertinentia. 

Historia  nos  edocet,  methodum,  labio  leporino 
medendi,  a Celso  jamjam  breviter  esse  adumbra- 
tam, quippe  qui  incisuram  semilunarem  commen- 
daret; post  Celsum  Abulcasis  medendi  rationem 

accuratius  dilucidavit.  Quemadmodum  aevum  me- 
dium totum  nulli  chirurgiae  parti  aliquantum  lucri 
attulit,  ita  etiam  labium  leporinum  oblivioni  fere 
traditum  fuit.  Paraeus  demum , universae  chirur- 
giae instaurator,  labii  leporini  operationem  in  diem 
rursus  protraxit,  quem  secutus  Fabricius  ab  Aqua- 
pendente  singulas  illius  cncbcircscs  indigitavit, 
quippe  qui  vulneratos  fissurae  margines  filo  metal- 
lico flexili  committere  studeret.  Multo  magis  au- 
tem de  excolenda  labii  leporini  operatione  prome- 
ruit Heister,  qui  primus  suturam  circumvolutam  in 
usum  vocavit;  postea  Lcvret,  Frctcr  aliique  ad  il- 
lustrandam et  complendam  hujus  vitii  curationem 
haud  parum  contulerunt,  Louis  et  alii  inprimis 
a suturae  cruentae  usu  abstinendum  censuerunt ; 
ille  enim  fissurae  reunionem  vincturae  ope  effici 
jussit;  verumtamen  Ricbter  et  Desault,  repudiata 
ejus  opinione,  suturae  cruentae  necessitatem,  ad 
ohtinendam  perfectam  sanationem,  vindicarunt. 


Aetiologia. 

Causa  proxima  labii  leporini , sive  indoles, 
haud  dubie  cernitur  in  perversa  nisus  forinalivi 
actione,  Haccce  nisus  formativi  aberratio  a norma 
efficitur  mutatione  quadam,  procedenti  foetus  evo- 

Iutiorti  superveniente,  quae,  si  multorum  physiolo- 
gomm  sententiam  sequimur,  ab  incitamentis  psy- 
chicis, in  matrem  agentibus,  pendet;  hisce  psychi- 
cis incitamentis  vulgus  pracprimis  interponere  solet 
matris  imaginationem.  At  tale  incitamentum  psy- 
chicum, ut  physiologi  judicant,  eo  tempore  agat, 
neeesse  est , quo  partes  ei  obnoxiae  evolutionem 
emensae  non  sint,  ergo  in  prima  vitae  periodo , si 
periodicam  evolutionem  foetus  profiteamur;  qui 
enim  embryonem  in  matre  praeformatum  putant, 
qui  semine  virili,  inter  generationem  (rectius  coi- 
tum) effuso,  ad  vitam  suscitetur,  primordia  hujus 
vitii  in  germine  posita  esse,  suspicabuntur.  Incita- 
mentorum psychicorum  efficatiam,  inp rimis  si  tem- 
pestive corpus  afficiunt,  non  improbabilem  existimo: 
quum  enim  susceptio  et  propagatio  eorum  a nervis 
pendeat,  quum  systematis  uterini  summa  sit  digni- 
tas in  mulieribus,  coeptaque  graviditate  (vel  inter 
ipsam  conceptionem)  nova  quasi  vita  suscitetur, 
quum  embryo  intimum  cum  matre  alat  commer- 
cium, quum  denique  efficacia  illa  virorum  celeber- 
rimorum testimoniis  confirmetur , nihil  impedit, 
quominus  huic  opinioni  adstipuler.  Exemplum  me- 
moratu dignissimum  Illustr.  Kluge  in  scholis  de 
arte  obstetricia  habitis  recitavit:  In  caritatis  no- 
socomio, inquit,  puella  exstitit,  infantem  rictu  lu- 
pino conspicuum  se  edituram  esse,  persuasum  ha- 
bens, quod  talem  infantem  in  prima  graviditatis 

periodo  videret;  imo  adeo,  quod  mullo  magis  mi- 
randum, locum  formamque  hujus  vitii  descripsit; 
eventus  puellam  recte  suspicatam  esse  docuit,  infans 
enim  posthac  editus  est  talis  qualis  fuerat  descrip- 
tus. Plura  hujusmodi  exempla  Dr.  Rau  in  dis- 
sertatione, nec  non  alii  auctores  passim  apposue- 
runt. 

A vero  autem  abhorrere  videtur,  incitamen- 
tum psychicum,  quo  mater  exterrebatur,  v.  c.  ino- 
pinatum monstri  alicujus,  aut  leporis  conspectum, 
semper  gignere  vitium,  ei  analogum,  quod  terroris 
causam  exhibuit:  per  experientiam  enim  constat, 
multas  mulieres,  quae  terrifica  perturbatae  imagina- 
tione, monstra  ediderunt,  modo  similia,  quin  imo 
longe  diversa  vidisse.  Metus  atque  terror,  uti 
Meckel  tradit,  incitamenta  sunt  deprimentia  ideo- 
que  effectum  damniferum  in  foetus  conformationem 
facile  exserunt,  qui  effectus,  si  incitamentum  illud 
maturrimae  superveniret  periodo , eundem  forma- 
tionis organorum  gradum  exhibenti,  quem  corpus 
perterrita  matre  visum  obtulit,  inducto  vitio  ana- 
logo facillime  se  manifestat.  Impedimentum , seu 
defectus  nutritionis  certissime  in  conformando  la- 
bio leporino  culpandus  est.  Altera  labii  leporini 
causa,  non  minus  gravis,  haud  dubie  a vitio  dyna- 
mico  primitivo  repetenda  est.  Quodsi  enim  medi- 
tamur, multorum  morborum  germina  post  partum, 
imo  provectiori  jamjam  aetate  in  organismo  evolvi, 

quibus  nutritionis  impedimenta  sistantur:  quidni 

largiamur,  eadem  germina  in  foetus  corpore  tener- 
rimo emergere  et  formationis  anomalac  causam 
exhibere?  Inter  causas  remotas  dispositio  heredi- 
taria magnas  partes  agere  videtur;  etenim  multa 
testantur  exempla,  varia  monstrositatis  genera,  ut 
labium  leporinum,  a parentibus  ad  liberos,  imo  a 
progenie  ad  progeniem  transferri ; Mcckel,  in  ana- 
lornia  pathologica,  Lucam,  ait,  inter  quinque  fa- 
miliae cujusdam  liberos  quatuor  labio  leporino  con- 
spicuos observasse,  Trew  virum  vidit,  palato  qui- 
dem solido , sed  inaequali  et  salebroso  insignem, 
septem  liberorum  e sana  uxore  patrem,  quorum 
quatuor  filii  sani,  filiae  tres  labio  fisso  rictuque  lu- 
pino erant  deturpatac.  Matris  soror  enixa  erat 
filios  quinque,  eodem  vitio  deformes,  duasque  filias 
integras.  Anna,  viro  cuidam,  inquit,  prima  uxor 
undecim  peperit  infantes , quorum  novem  mortui, 
duo  vivi , labio  leporino  conspicui , in  lucem  pro- 
dierunt ; primus  infans,  altera  uxore  editus,  eodem 
labio  leporino,  tertius  rictu  lupino,  quartus  labio 
leporino  insigniebatur;  duo  patri  affines  et  ipsi  ore 
leporino  erant  deturpati.  Familiae  alicujus,  quam 
novit  Mcckel , et  mater  et  lilia  singulae  ediderunt 
infantem,  palato  fisso  deformem. 

Ex  bis  apparare  arbitror,  rationem,  qua  labium 
leporinum  formetur,  diverso  modo  posse  explicari, 
verum  omnes  liypotheses  nihil  esse , nisi  liypothc- 

sos,  quae  multis  offusae  tenebris,  ad  liquidum  per- 
duci nequeant. 

Mirum  quoque  illud  videri  potest,  quod  major 
observationum  pars  docet:  os  leporinum  plerumque 
labium  superius  ct,  si  simplex  sit,  ejusdam  latus 
sinistrum  offendere,  raro  latus  dextrum,  rarissime 
labium  inferius;  quod  tam  singulare  videtur,  ut 
explicari  nequeat.  Labii  leporini  post  partum 
exorti,  quod  rarissimum,  causa  utplurimum  est 
mechanica , sive  cohaerentia  corporibus  solidis  du- 
risque  sublata,  ita  quidem,  ut  ictus,  aut  alia  quae- 
dam violentia  partibus  inferretur.  Verum  nonnun- 
quam  causa  dynamica  primitiva  exstat,  ut  herpes 
exedens,  carcinoma  etc.,  quibus  ulcus  malignum, 
serpiginosum  inductum  est. 


Labii  leporini  divisio. 


Dividere  licet  labium  leporinum  in  simplex, 
duplex  et  complicatum. 

Simplex  vocatur,  si  una  tantum  fissura  labium 
tenet ; duplex,  si  duae  exstant  fissurae,  majori  mi- 
norive  disjunctae  interstitio,  ergo  partem  interme- 
diam vel  ampliorem  vel  exiliorem  relinquentes. 
Complicatum  audit , si  cum  fissura  aliae  deformi- 
tates junctae  sunt,  ut  dens  prominens,  tabulae  ex* 

ternae  ossis  maxillaris  rarefactio,  vel  exostoses, 
inter  fissuram  prominentes ; porrigi  etiam  potest 
fissura  ad  partes'  molles  durasque  palati , imo  ad 
uvulam,  quo  lit,  ut  palatum  fissum  dicatur.  Sin- 
gularem denique  labii  leporini  speciem  illae  sistunt 
fissurae,  quae  non  primae  conformationi , sed  cau- 
sis mechanicis  aut  dynamicis  primitivis  originem 
debent.  Hoc  fissurarum  genus  a priori  discrepat 
eo  , quod  margines  offert  inaequales , utplurimum 
callosos,  duros  atque  salebrosos. 


Prognosticon. 


Generalim  praedictio  conformanda  est  ad  ae- 
grotorum valetudinem  et  corporis  constitutionem, 
ad  fissurae  longitudinem  ct  amplitudinem;  interest 
etiam,  num  vitium  simplex  sit,  utrum  duplex,  an 
complicatum ; num  major  minorve  substantiae  pars 
deficiat,  an  operatio  mullum  excidi  jubeat,  ut  ido- 
nea marginum  reunio  obtineatur.  Quibus  omnibus 
accuratius  reputatis,  haec  fere  redundant : 

a)  Quo  major  integritas  aegroti  et  tranquilli- 
tas, quo  minor  fissura,  eo  laetior  continget  opera- 
tionis eventus  ; sin  corpus  admodum  est  sensibile, 
laxum  , irrequietum , cachecticum , ad  alios  morbos 

opportunum : praesagium  minus  laetum  auguran- 
dum erit. 

b)  Majoris  difficultatis  est,  labio  leporino  du- 
plici, quam  simplici  mederi,  siquidem  diversis  tem- 
poribus absolvi  oportet  operationem,  quam  infantes, 
priorum  calamitatum  memores,  iterari  vix  patiun- 
tur; verumtamen  bene  cedere  solet  medela,  si 
superiora  favent. 

c)  Pejorem  prognosin  labium  leporinum  ad- 
modum complicatum  largitur,  imprimis  si  margines 
minori  insigniuntur  lacvitate,  si  longius  distant, 
aut  si  indolis  salebrosae  ac  nodosae  causa  multum 
substantiae  cultro  resecandum  est,  ut  apta  efficiatur 
reunio.  huc  quoque  pertinent  exempla,  quibus  den- 
tes prominentes  evellendi , aut  protuberandae  vel 
exostoses  ossium  maxillarium  recidendae , aut  labi- 
um adnatum  tam  ab  his,  quam  a gingiva  majorem 
per  ambitum  est  diducendum , priusquam  fissurae 
margines  committi  queant. 

Haecce  quidem  exempla  non  modo  majores  me- 
dico/lifficultates  obtrudunt  et  plus  temporis  ad  sanati- 
onem sibi  reposcunt,  sed  aegrotis  etiam  graviores 
inferunt  dolores,  quum  totam  medendi  rationem 
violentis  adminiculis  manuque  cruenta  absolvi  opor- 
teat; at  nihilosecius,  si  reliquae  favent  conditiones 
et  chirurgus  satis  circumspecte  omnia  administrat, 
laetum  operationis  evemtum  polliceri  licet.  Sin 
vero  infaustissima  quaeque  consociantur,  si  ad  ma- 

jorcm  deformitatem  laxitas  et  ingens  corporis  vul- 
ncrabilitas  accedunt,  si  spasmi  variae  indolis,  prae- 
sertim tetanus  aut  trismus,  in  conspectum  prodeunt, 
facile  accidere  solet,  ut  infans  occumbat;  quamo- 
brem  pessimum  praesagiri  oportet  augurium. 


Indicatio. 


Medelam  chirurgicam,  sive  cruentam,  unum- 
quodque labium  leporinum  efflagitat,  sive  a primae 
conformationis  vitio  pendeat , sive  post  partum 
causis  vel  dynamicis  primitivis,  vel  mechanicis  sit 
exortum;  medici  enim  est,  aut  aegroti  aut  propin- 
quorum desideriis  satisfacere  aptamque  medendi 
rationem  auspicari. 


Curatio. 


Salus  tantum  petenda  est  ab  adminiculis  cru- 
entis ; quanquam  enim  nonnulli,  ut  Louis,  fissurae 
margines  remediis  causticis,  ut  lapide  infernali, 
kali  caustico , cantharidibus  ctc.  vulnerari  atque 
reunionem  solis  ^vincturis  perfici  jubent,  experientia 
tamen  hanc  methodum  repudiandam  esse  docet. 
Proinde  quaestio  obtruditur:  num  operatio  mox  a 


partu  instituenda,  utrum  differenda  sit,  donec  in- 
fans vires  uberiores  plcnamquc  mentem  obti- 
nuerit? Ad  dirimendam  hancce  quaestionem,  di- 
spicere oportet , qualis  individui  cujusque  exempli 
ratio  sit:  qualem  ambitum  teneat  deformitas,  quis 
sit  virium  modus  et  valetudinis  gradus,  num  pa- 
rentes aut  infantum  propinqui  operationem  serius 
ocius  institui  velint?  Plerumque  parentes  cultiores 
quam  maxime  exoptant,  ut  proles,  sive  sit  filius, 
sive  filia , vitio  hocce  foedo  atque  turpi  liberetur. 
Homines  tantum  inferiorum  ordinum , opinionibus 
praeconceptis  nimis  addicti , operationem  differre, 
vitiumque  ad  adultiorem  aetatem  sustinere  consue- 
verunt, donec  major  mentis  maturitas  pracconceplas 
opiniones  dissipet  votumque  emergat,  tetrum  illud 
vitium  quocunque  modo  exuendi. 

Teste  experientia  operationem  mox  a partu 
instituere  licet,  dummodo  ita  constitutae  sint  vires, 
ut  infantulus  huic  encheiresi , aliquantum  virium 
sane  requirenti,  haud  succumbat.  Quod  an  futurum 
sit,  nec  ne,  medici  est,  dirimere.  Quodsi  conditi- 
ones in  prima  vitae  periodo  favent  operationi,  illud 
commodi  offertur,  quod  infans  perpetuo  fere  somno 
detinetur ; si  praeterea  infans , quod  auctores 
plerique  praecipiunt,  ante  operationem  longiori 
submittitur  vigiliae , peracta  encheiresi  somnus 
saluberrimus  eventum  laetissimum  afferet.  Ope- 
ratio  tenerrima  aetate  instituatur , mullo  magis 

neeesse  est,  si  labium  leporinum  cum  fissura  palati 
mollis  atque  duri  complicatum  exstat , siquidem 
partium  ossearum  coalilio  haud  raro  ab  eventu  pro- 
spero, quem  labii  leporini  curatio  sortitur,  pendere 
consuevit.  Sin  autem  incommoda  supra  memorata 
locum  habent,  si  infantulus  nimis  imbecillus  et  ad 
convulsiones  pronus  est,  operationem  differri  expe- 
dit, donec  incommoda  illa  cesserint  atque  infans 
plus  virium  conceperit.  Eadem  observanda  sunt, 
si  inter  dentitionem  aeger  curandus  offertur:  ex- 

pectandum  enim,  donec  praeterierit  dentitio,  quo- 
niam multa  huic  periodo  superveniunt  symptomata, 
quae  infantum  propinqui  imputare  possint  meden- 
di rationi.  Quodsi  infans  eam  agit  aetatem,  qua, 
quantum  doloris  ex  operatione  sibi  immineat,  jam-, 
jam  intelligit,  at  de  vitii  turpitudine  nondum  per- 
suasum habet,  suspendatur  oportet  operatio,  donec 
melius  sese  noscat  ac  deformitatem  exuendi  desi- 
derium concipiat.  Data  copia  instituendi  operati- 
onem paulo  post  partum , medicus  eligat  tempus 
inter  septimum  et  decimum  quartum  mensem,  (ni- 
si dentitio  urgeat  difficillima)  aut  inter  annum 
septimum  atque  decimum.  Quum  vero  alii  infan- 
tes serius  alii  maturius  plena  mente  imbuantur, 
medicus  ex  arbitrio  dirimat,  quo  tempore  operati- 
onem administrare  optime  conveniat,  si  prima  vitae 
periodus  jam  est  elapsa. 

Nonnulli  labiis  aegrotorum  vincturam  imponi 
suaserunt,  qua  ad  operationem  praeparentur,  v.  c. 
emplastrum  adliaesivum,  aut  fasciolam.  Haec  vinc- 
tura eatenus  videtur  utilis,  ut  aegroti  ejus  incom- 
modis adsuescant,  nimirum  infantuli  ut  mammarum 
lac  haurire,  adulliores  esculenta  et  potulenta  inge- 
rere discant ; at  extendendis  labii  partibus , quod 
nonnulli  putant , ista  vinctura  minime  est  idonea. 
Neque  minus  repudianda  est  labii  incisio  ad  effi- 
ciendam elongationem. 


Instrumentorum  apparatus. 


Instrumenta , quibus  opus  est  ad  perficiendam 
operationem,  ita  eligat  chirurgus,  ut  partim  prac- 
stabilitae  curandi  methodo,  partim  majori  respon- 
deant dexteritati,  qua  haec  vel  illa  administrare 
didicerit ; his  enim  rebus  nititur  principatus,  quem 
auctores  uni  alterive  instrumento  largiuntur.  Non 
omnia  enumerabo  instrumenta,  quippe  quod  optime 
fecit  Freter  in  dissertatione  infra  laudata , sed 
eorum  tantum  mentionem  faciam,  quorum  maximus 
mihi  usus  videtur. 

Prae  omnibus  vel  forfex  vel  cultellus  requiri- 
tur, quorum  illa  id  praestat  commodi,  ut  operatio 
summa  cum  celeritate  possit  absolvi , quamobrem 

ipsi  aegroti  hanc  operationis  methodum  minus  dif- 
ficilem arbitrantur,  quam  si  cultello  utamur. 

Aptissima  est  forfex  a Richtero  inventa.  Non- 
nulli quidem  probro  vertunt  forfici,  quod  vulnus 
efficiat  contusum  eaque  de  causa  malignam  excitet 
suppurationem  et  infaustum  operationis  eventum 
praebat , quod  striam  relinquat  rubram , etiamsi 
contingat  sanatio : at  chirurgorum  pracstanlissimo- 
riini  experientia  huic  opinioni  refragatur.  Equidem 
ipse  in  instituto  clinico  chirurgio  universitatis  Be- 
rolincnsis,  quod  duce  111.  de  Graefe  floret,  opera- 
tionem forfice  institutam  saepius  vidi , ita  quidem, 
ut  sanatio  per  primam  reunionem  sine  ullo  striae 
rubicundae  vestigio  efficeretur.  Forficis  praestantia 
tanto  major  est,  quanto  tenuiora  labia.  Sin  chirur- 
gus cultelli  usu  magis  est  versatus,  nec  ambidexter, 
si  labia  crassissima  sunt , aut  callosa  : cultello  uta- 
tur, vel  una  vel  duplici  instructo  acie,  etenim 
eventus,  si  omnia  rite  peraguntur,  idem  obtine- 
bitur, dummodo  id  dispiciatur,  ut  instrumenta  sa- 
tis sint  acuta. 

Opus  etiam  est  tenaculo  ad  continenda  labia, 
nimirum  si  ita  constituta  sunt,  ut  digitis  prehendi 
nequeant;  huic  scopo  vulsella,  aut  forcipula,  aut 
labiorum  tenaculum , a Bell  et  Ileister  commen- 
datum, optime  satisfaciunt.  Chirurgus  cultello  fac- 
turus operationem,  lamina  indiget  aut  cornea,  aut 
lignea,  aut  chartacea,  vel,  quod  Enaux  suadet,  su- 


r i»  j 

berea,  labiis  subdita,  cui  affigantur  fissurae  mar- 
gines, aut  forfice  labiali  Bcinlii,  aut  sustentaculo 
labiali  Gacrtneri  etc.  Ad  faciendam  reunionem 
duabus  tribusve  acubus,  raro  quatuor  opus  est. 
Substantia  , ex  qua  conficiuntur  acus  , non  nullius 
est  momenti,  nam  et  tbeoria  et  experientia  uten- 
dum esse  docent  metallis  nobilioribus,  auro  et  ar- 
gento, quum  neque  oxydentur,  neque  rubiginem 
in  vulnere  relinquant,  quae  suppurationem  malig- 
nam reddere  possit.  Quum  vero  acus  ex  auro  vel 
argento  confectae  hebetes  tantum  acies  obtineant, 
cuspides  chalybeae  additae  sunt,  quae  trajectis  acu- 
bus demi  queunt.  Aptissimae  mihi  videntur  eae, 
quas  invenit  Ekholt  atque  tenaculo  conjunxit; 
eaedem  longitudine  gaudent  idonea  facillimequc 
possunt  applicari.  Princeps  vero  usus  in  eo  cerni- 
tur, quod,  si  rite  sunt  immissae,  tam  cuspides 
quam  capitula  facili  negotio  demuntur,  ergo  nihil 
nisi  tubuli  relinquuntur  in  vulnere.  Probro  qui- 
dem illud  vertitur,  quod  capitulum  firmatum  sit 
trochlea,  quae  rubiginc  infecta  non  amplius  usui 
respondeat;  at  hoc  facile  potest  caveri  istaeque  acus 
suasore  Illustr.  de  Graefe  in  instituto  universitatis 
chirurgico  ita  confectae  administrantur,  ut  capitu- 
lum imponatur  sine  trochlea.  Non  opus  igitur  est 
singulari  acus  sustentaculo ; praeterea,  quum  tubuli 
acuum  nonnisi  relinquantur,  utroque  fine  obtusi, 
verendum  non  est,  ne  cuspides  laesionem  inferant 

ct  peculiarem  apparatum,  ut  globulos  cereos, 
plastri  adhaesivi  habenulas  etc.  expostulent.  Com- 
mode etiam  acubus  Petiti,  aut,  si  necessitas  urget, 
quibuscunque  aliis  uti  licet. 

Requiruntur  porro  habenulae  filamentosae,  qua- 
rum aptissimae  sunt,  quae  ex  filis  sericeis  duplica- 
tis et  ceratis  conficiuntur  longitudinemque  pedis 
unius  ac  dimidii,  vel  duorum  aequant.  Comparan- 
dus quoque  est  apparatus  deligatorius,  ut  emplastra 
adhaesiva ; optima  est  habenula , pedem  unum  ct 
ter  quartam  ejus  partem,  vel  duos  pedes  longitu- 
dine, pollicem  unum  latitudine  adaequans,  cujus 
uterque  finis  sit  bifidus  et  emplastro  glutinoso  illi- 
tus. Huc  accedunt  purgatoria,  ut  aqua,  spongiae, 
mantelac.  Denique  ncgligenda  non  sunt  haemo- 
statica,  v.  c.  hamuli  arteriales,  fila  ligaloria  et  alia, 
quibus,  si  opus  sit,  uti  possimus. 


Operatio. 


Quatitor  sunt  operationis  articuli: 

1)  Aegroti  collocatio; 

2)  Marginum  fissurae  scarificatio ; 

3)  Eorundem  rcunio; 

4)  Deligatio  idonea. 


[ 21  ] 

Infantulus  operationi  submittendus  a pedibus 
inde  ad  pectus  involvatur  linteo,  ne  corpus  movere 
atque  chirurgo  impedimenta  offerre  queat.  Ita 
quasi  vinctus  traditur  aut  famulae  peragendorum 
gnarae  et  impavidae,  aut  administro,  qui  considens 
in  subsellio , gremio  eum  excipit , femoribus  suis 
crura,  manibus  reliquum  corpus  amplectitur  atque 
continet.  Inter  operationem  infans  per  famulam ; 
vel  administrum  pronus  detinendus  est,  ne  sanguis, 
vulneratis  fissurae  marginibus  editus , os  et  laryn- 
gem influat,  tussim  moveat  et  chirurgo  obstacula 
ferat,  imo  suffocationis  symptomata  excitet.  Opus 
etiam  est,  ut  alter  administer  pone  sellam  adstet, 
qui  infantis  caput  contineat  pectorique  prioris  ad- 
ministri applicet.  Insimul  alter  administrorum  in- 
fantis genas,  impositis  palmis,  antrorsum  dimovere, 
ut  partim  relaxentur  et  chirurgi  opera  sublevetur, 
partim,  si  uberior  haemorrhagia  incidat,  vasa  com- 
primantur. Aegrotus  jam  adultior  locatur  in  sella, 
repagulo  munita,  pone  quam  consistere  oportet  ad- 
ministrum, ad  sustinendum  aegroti  caput,  ita  qui- 
dem, ut  pectori  suo  caput  applicet;  idem  vices  agit 
administri  alterius,  supra  memorati,  genas  imposi- 
tis manuum  volis  antrorsum  dimovens  et  arteriam 
coronariam,  si  multum  sanguinis  reddat,  compri- 
mens. Quibus  provisis,  operationis  administros 
disponi  oportet,  quibus  tertium  adjungere  expedit, 
ad  suppeditanda  instrumenta.  Administrorum  pri- 

mus  (aut  famula)  infantem  gremio  exceptum  pro- 
nat; alter  pone  sellam  locatus,  utraque  palma, 
genis  imposita,  caput  infantis  pectori  obvertit  ad- 
ministri prioris,  ita  quidem,  ut  partes  labiales  an- 
trorsum  premat,  fissurae  margines  propius  commit- 
tat ct , si  haemorrhagia  profusior  oriatur , vasa 
comprimat.  Aegrotus  adultior  in  sedili  collocatur 
unusque  tantum  administer  ad  continendum  caput 
requiritur,  quippe  qui,  pone  sellam  locatus,  aegroti 
caput  ita  sustinet,  ut  pectori  suo  applicet  insimul- 
que  ministeriis  supra  dictis  satisfacere  queat.  De- 
inde chirurgus  pollice  atque  indice  manus  sinistrae, 
si  vel  forfice  Richtcri  vel  alia  quadam  recta  usurus 
est,  partem  inferiorem,  seu  angulum  sinistri  mar- 
ginis fissurae  prehendit,  leviter  attrahit  ac  forficis, 
dextra  manu  prehensae,  laminam  specilliformem 
ultra  fissurae  angulum  adigit  ct  incisionem  i ia 
praestat,  ut  fissurae  angulum  sinistra  manu  leviter 
attrahens,  dextram  sursum  moveat,  ct  forficis  bra- 
chia committat,  ne  vel  labium  vel  forfex  incisioni 
validae  cedat.  Incisura  sursum  eo  usque  ducatur, 
ut  finis  ejus  lineam  unam,  vel  unam  atque  dimi- 
diam ultra  angulum  fissurae  superiorem  porrigatur. 
Tum  chirurgus,  si  ambidexter  est,  pollice  atque  in- 
dice manus  dextrae  angulum  inferiorem  dextrum 
fissurae  prehendit , manuque  sinistra  incisionem 
eodem  modo , quo  supra  dictum  est,  peragit , id 
praecipue  dispiciens,  ut  finis  hujus  incisurae  cum 

prioris  fine  in  unum  coeat.  Sinistra  autem  manu 
ad  faciendam  incisionem  inhabili,  eadem  manu 
angulum  inferiorem  dextrum  fissurae  prehendere 
licet,  ita  ut  brachium  finistrum  lineam  curvam 
ante  aegroti  faciem  describat,  dextraque  manus  in- 
cisionem praestet;  vel  angulus  inferior  dexter  ad- 
ministro prehendendus  traditur  manuque  dextra  in- 
ciditur, quod  minus  idoneum,  quoniam  manus  non 
sunt  viri  ejusdem. 

Chirurgus  cultro  facturus  operationem,  lami- 
nam corneam  aut  ligneam,  huic  scopo  idoneam, 
quam  altissime  subter  labii  fissuram  addigit , sini- 
stram fissurae  partem  rite  disponit,  pollice  et  in- 
dice manus  sinistrae  eandem  tendit,  tum  cultellum 
dextra  manu  lineam  unam  supra  fissurae  angulum 
usque  ad  laminam  subjectam  defigit  continuamque 
incisuram  deorsum  ita  ducit , ut  cultellus  versus 
aciem  inclinetur;  administer  angulum  fissurae  dex- 
trum bene  dispositum  prehendit  atque  tendit,  dum 
chirurgus  cultellum  eidem  infigit  loco,  cui  primo 
infixerat , incisionemque  ita  guhernat  , ut  utraque 
incisura,  aut  potius  fissura,  v inversum,  i.  c.  \ fingat. 
Non  sine  fructu  administratur  sustentaculum  labio- 
rum, a Zang  commendatum,  vel  alia  tcnacula,  pro- 
brum enim  illud,  quod  partes  contundant,  nullius 
dst  momenti.  Chirurgum,  quacunque  utatur  methodo, 
semper  id  dispicere  oportet,  ut  incisura  nec  margi- 
nes fissurae  reddat  inaequales,  neque  rubri  quidquam 

in  iis  relinquat;  supcrslite  enim  marginum  inaequa- 
litate, reunio  vel  nulla,  vel  mala  obtinetur. 

’Si  quid  marginis  rubri  in  labio  residet,  sa- 
natio quidem  contingit,  at  stria  rubicunda  totam 
per  vitam  non  cedit , quod  aegre  ferunt  curati. 
L"bi  aegrotus  est  robustus  et  succiplenus,  non  alie- 
num videtur,  priusquam  fit  reunio,  sanguinis  fluxum 
largiorem  e marginibus  vulneratis  fovere,  ad  caven- 
dam inflammationem  intensiorem  ; sin  corpus  est  im- 
becillum , exsangue,  ad  convulsiones,  spasmos  elc. 
pronum,  quam  celerrime  institui  oportet  deligationem; 
imo  si  vas  quoddam,  ut  arteria  coronaria,  largiorem 
excitet  haemorrhagiam,  quam  prima  rcunione  sedari 
non  posse  apparet,  apparatum  haemostaticum  admi- 
nistrari, quin  adeo  arteriam  substringi,  necesse  est. 

Proximum  est,  ut  fiat  reunio  marginum  fis- 
surae vulneratorum  , quae , si  experientiae  et  plc- 
rorumque  chirurgorum  auctoritati  fides  habenda 
est,  optime  contingere  videtur  per  suturam  circum- 
volutam, quanquam  nonnulli,  ut  llicg  et  Langcn- 
beck , suturam  nodosam  praeferendam  existiment. 
II  uic  satisfacturus  consilio  chirurgus,  adhibito  al- 
tero administro , post  primum  locato , angulum  in- 
feriorem fissurae  sinistrum  pollice  et  indice  manus 
sinistrae  prehendit , pollice  nimirum  extrorsum,  in- 
dice introrsum  imposito  ; manu  deinde  dextra  acum 
Eckholtii,  huic  usui  aptissimam,  cujus  apex  oleo 
sit  inunctus,  ita  capit , ut  pollice,  indice  et  medio 

digito  teneatur,  camque  proxime  a margine  labii 
rubro  , pro  fissurae  amplitudine  circiter  lineas  tres 
aut  quatuor  a fissurae  margine  cruento , recta  ab 
anterioribus  versus  posteriora  per  cutem  et  muscu- 
lum oris  orbicularem  eo  usque  defigit,  ut  digito 
indice  acus  mucronem  internae  labii  tunicae  appro- 
pinquantem sentiat;  inde  capitulum  acus,  incolumi 
tunica  labii  interna,  versus  genam  deprimit  et  obliqua 
acum  versus  fissurae  vulnus  trajicit , donec  mucro 
in  conspectum  prodeat ; labio  perforato  versus  ca- 
pitulum acus  paululum  deducto  , angulum  inferio- 
rem dextrum  fissurae  manu  finistra  (pollice  nimi- 
rum introrsum,  indice  extrorsum  in  parte  rubicunda 
labii  collocatis)  prehendit,  juxta  directionem  partis 
sinistrae,  jamjam  perforatae,  mucroni  acus  obviam 
ducit,  ita  quidem,  ut  eodem  loco,  quo  in  parte 
fissurae  sinistra  acus  mucro  processit , dextrae  parti 
infigatur  ubique  exeat,  ubi  dextrae  parti  est  infixa. 
Demto  deinde  acus  capitulo,  nonnisi  tubulus  relin- 
quitur et  supra  hunc  habenula  filamentosa  cerata 
collocatur,  cujus  uterque  finis  traduntur  ad  mi- 
nistro, per  quem  deorsum  adstringantur.  Tum 
chirurgus,  prehensa  acu  altera,  apicibus  pollicis, 
indicis  et  digiti  medii  sinistrae  manus  fissurae  mar- 
gines ita  reunit,  ut  ubique  bene  committantur, 
fissura  inter  utriusque  digiti  apices  locata;  quibus 
peractis,  acum  circiter  lineas  duas  et  dimidiam, 
vel  tres  supra  acum  inferiorem  defigit  et  directio- 

noni  ante  dictam  secutus , ad  eundem  usque  labii 
locum  transmittit,  capitulum  deprimit  et  mucro- 
nem adversae  labii  parti  obviam  deducit ; hancce 
nimirnm  partem  digito  medio  manus  finistrae  ad- 
movens acui , insimul  promovet  acum  et  labium 
eo  loco  modoque  -transfigit , quo  supra  dictum  est. 
Submotis  capitulo  et  mucrone , tertia  et  quarta 
acus,  si  iis  opus  sit,  eadem  ratione  administrantur. 

F ilamentorum  administratio. 

Impositis  acubus  duabus  iisque  sufficientibus, 
administer  pone  aegrotum  consistens , quam  maxime 
genas  et  labii  partes  antrorsum  trudit  manibus ; 
chirurgus  filamentum  inferius,  quod  modo  interca- 
latum , submovet  aliudque  in  ejus  locum  substituit, 
cujus  mediam  partem  supra  acum  superiorem  mar- 
ginibus vulneris  transversim  imponit;  tum  utrum- 
que filamenti  fmem  pone  acum  et  utrinque  ejus 
deorsum,  deinde  antrorsum  ducit,  ut  super  acu, 
marginibus  vulneris  rite  adstrictis,  decussentur; 
porro  utrumque  filamenti  finem  iterum  super  acum 
superiorem  ita  deducit,  ut  ductus  novissimus  figu- 
ram referat  numeri  decumbentis  8 (ao ) ; quo  facto 
subter  et  pone  acum  antrorsum  fines  deflectit  eo 
rumque  decussationem  inter  acum  superiorem  et.  in- 
feriorem ad  similitudinem  litterae  X efficit;  inde 
porre  post  acum  inferiorem  deorsum  et  antrorsum 

fines  promovet,  ut  super  inferiori  acu  decussentur. 
Hasce  decussationes  ad  figuram  numeri  cc  ita  con- 
tinuat chirurgus,  ut  ruisus  super  acum  inferiorem, 
tum  pone  eam  deorsum,  deinde  antrorsum  et  trans- 
versim  super  rubicundam  labii  partem  ad  contrarias 
directiones,  tum  denuo  super  eandem  acum  sursum 
et  antrorsum  (ubi  inter  utramque  acum  decussatio- 
nem effici  oportet),  nequeminus  subter,  pone  et  su- 
per acum  superiorem,  et  in  bac  ipsa  antrorsum  du- 
cat fines,  ut  nova  fiat  decussatio  ; denique  cos  sup- 
ter banc  acum  retrorsum  ct  sursum,  super  eam  vero 
antrorsum,  transversim  super  vulneris  margines  flec- 
tat, quo  loco  fines  in  nodum  simplicem  et  laqueum 
colliguntur;  nodus  juxta  vulneris  latus  collocatur, 
fines  laquei  emplastris  adhaesivis  muniuntur. 


Emplastrorum  adhaesivorum 
applicatio. 

Omni  sanguine  deterso  partibusque  bene  sic- 
catis, nec  non  institutis  cautelis,  ne  acuum  tubuli, 
si  nimis  promineant,  partes  molles  comprimant 
aut  laedant,  (quod  emplastris  adhaesivis  optime  ca- 
veri potest)  media  pars  habenulae  longae,  emplas- 
tro glutinoso  illitae,  in  cervice  collocatur,  inde  sub- 
ter ariculas  usque  ad  genas  et  vulneris  viciniam  ita 

deducitur,  ut  quidam  administrorum  labium  opera- 
tioni submissum  atque  genas  pollice  ac  indice  ma- 
nuum ab  superioribus  ad  inferiora  descendentium 
antrorsum  comprimat;  quo  facto  chirurgus  partes 
superiores  fissas  emplastri  adhaesivi  decussando  in- 
ter nasum  et  acum  superiorem  deponit,  utrumque 
finem  aequabiliter  adstringit  et  genis  adglutinat; 
capitula  emplastri  inferiora  eodem  modo  inter  acum 
superiorem  atque  inferiorem  collocantur,  deinde  ge- 
nis ad*d  illinantur. 

Commodum  usum  quoque  praestant  emplastra 
adhaesiva  lata,  a Richtero  commendata,  quae  genis 
ita  imponuntur,  ut  finis  eorum  in  acutum  desinens, 
aliquot  fasciolis  instructus,  antice  circa  labii  fissu- 
ram collocetur;  fasciolae  inter  acuum  extremitates 
adstringuntur  et  in  laqueum  colliguntur. 

Omnes  aliae  vinturae,  hunc  in  finem  compa- 
ratae, licet  non  ex  toto  repudiandae,  certe  superva- 
caneae sunt , quum  sufficiant  eae  , quarum  mentio- 
nem feci. 

Haec  quidem  proponenda  videbantur  de  labio 
leporino  simplici;  si  duplex  aut  complicatum  exstat 
hoc  vitium , medendi  methodus  varietates  quas 
dani  recipit.  Labium  leporinum  duplex,  num  in 
simplex  sit  mutandum , an  diversis  temporibus 
curandum,  ventiletur.-—-  Illud  convenit,  si  pars 
utrique  fissurae  interposita  angusta  et  brevis  est, 
quo  in  casu  ope  cullclli  ambae  fissurae  in  unam  ita 

mutantur,  ut  v.  inversum  acquilatcrum  formetur. 
Sin  pars  intermedia  latior  reliquarum  partium  lon- 
gitudinem aequat,  servari  eam  praestat,  ita  quidem, 
ut  margo  uterque,  quo  supra  dictum  est  modo, 
scarificetur  et  acus  ita  per  hancce  partem  trajician- 
tur, ut  aequabiliter  locata  inter  fissuram  dextram 
et  sinistram,  acuum  et  vincturae  ope  reuniatur. 

Quodsi  pars  intermedia  eam  habet,  latitudinem, 
ut  acus  longitudo  haud  sufficiat  ad  rcunioncm,  ergo 
de  fausto  operationis  eventu  desperandum  sit: 
quamque  fissuram  seorsim  ac  diversis  temporibus 
curari,  necesse  est. 

Oblata  tali  opportunitate,  alteram  operationem 
instituere  licet , si  fissura  prius  curata  cicatricem 
bonam  induxit,  quod  quidem  post  aliquot  menses 
contingere  solet. 

Ubi  fissurae  margo  alteruter  longior  est,  altero, 
ita  succurrendum  est\  ut  paries  brevior  incisura 
obliqua  vulneretur  et  aequabilis  crurum  longitudo 
efficiatur.  Complicationes  aliae,  rcunionem  fissurae 
impedientes , ut  dens  prominens , submoveantur 
oportes ; maxillae  superioris  rarefactioncs  aut  exos- 
toset,  si  ad  sunt,  instrumentis  idoneis,  v.  c.  forcipe 
acuta,  scalpro,  aut  similibus,  deleantur,  etenim 
pressione , quam  Desault  aliique  suadent,  vilia  illa 
tollere  vix  licebit. 

Si  fissura  altissime , in  ipsas  nares,  porrigitur, 
aut  labium  cum  gingiva  et  maxilla  concrevit , ergo 

reunionis  impedimentum  exstat,  labium  a gingiva 
diduci  nccessc  est,  magnum  quidem  per  ambitum, 
si  auctorem  sequimur  Mursinnam , quo  major  labii 
extensio  faciliorque  reunio  obtineatur.  Neque  su- 
pervacuum videtur  , tertiam  quartamque  acum  ad- 
ministrari, imprimis  si  labii  magna  sit  latitudo. 

Palati  et  maxillae  superioris  fissura  plerumque 
conglutinatis  partibus  mollibus  naturae  nisu  sponte 
coalescunt,  praesertim  si  labii  leporini  operatio  aptis- 
sime et  mox  a partu  instituitur.  Laminam  plumbeam 
maxillae  fissurae  imponi,  quod  nonnulli  commendant, 
supervacaneum,  si  acubus  ad  labii  leporini  opera- 
tionem utimur,  utile  autem  est,  si  duce  Langenbeck 
suturam  nodosam  administramus. 

Omnibus  rite  dispositis,  infans  matri  aut  nu- 
trici lactandus  vel  sopiendus  traditur,  ut  somno 
opprimatur,  qui  in  reunionem  saluberrimam  exserit 
efficaciam.  Expergefactus  confcstim  mammis  ad- 
moveatur, aut  nutrimentis  reficiatur,  dcin  gestetur 
et  exhilaretur,  ut  tranquillitati  deditus  dolorum 
obliviscatur  et  quamprimum  recidat  in  somnum, 
quo  magis  enim  somno  indulget,  eo  laetior  obtine- 
tur sanatio.  Quandoque  narcoticum  aliquod,  ut 
opii  tincturam,  exhiberi  expedit,  ad  arcessendum  ac 
sustinendum  somnum  longiorem.  Ignorare  non 
oportet,  omnia  nutrimenta  liquida  esse  danda,  sive 
aegroti  sint  infantes,  sive  adultiores,  hosque  prae- 
terea a loquendo  et  ridendo  diligenter  sibi  tempe- 

rare  debere  ; convenit  igitur,  aegrotos  ab  hominum 
consortio  removeri  et  custodi  alicui  tradi.  Quoti- 
escunque  labium  operationi  submissum  perpurgatur, 
quod  singulis  diebus , ope  spongiae  aqua  tepida 
madefactae  fieri  oportet,  genae  cautis  manibus  an- 
trorsum  comprimendae  sunt. 

Ulplurimum  sub  finem  diei  tertii,  aut  quarti, 
aut  quinti,  acuum  tubuli  in  vulnere  labefactantur, 
quo  facto  primum  acus  suprema,  altero  die  media, 
tertio  infima,  si  adest,  protrahitur.  Extractio  tubulo- 
rum ita  perficitur,  ut  crusta  iis  adhaerescens  emollia- 
tur atque  auferatur,  tubulus  oleo  illinatur  motuque 
rotatorio  tollatur,  dum  chirurgus  pollice  atque  indice 
manus  sinistrae  labium  versus  fissuram  comprimat. 

Filamentum  relinque  licet,  donec  sponte  deji- 
ciatur. Nunquam  non  expedit,  aliquamdiu  post 
conglutinationem  labium  emplastro  adhaesivo  mu- 
niri, donec  omnis  cesserit  metus,  ne  partes  unitae 
secedant. 

De  incommodis  quibusdam  operationi  super- 
venientibus. 

1)  Quodsi  dolores  ingentes  rcunionem  sequun- 
tur, causa  investigetur  et  tollatur ; v.  c.  filamenta, 
utplurirnum  nimis  adstricta,  cauta  manu  aliquan- 
tum laxentur. 

2)  Convulsiones  artis  lege  curentur:  adhibitis 
nimirum  medicamentis  sopientibus  liquidis,  ut  opio, 

hyosciamo , enematibus,  balneis  tepidis  et  simili- 
bus, ad  aegrotorum  aetatem  conformandis. 

3)  Suppuratio  profusa  remedia  exsiccantia,  ut 
zinci  et  saturni  praeparata  exigit. 

4)  Apbtbae,  si  superveniunt,  aptis  remediis 
sunt  proflingandae , ut  decocto  cbinae,  aqua  oxy- 
murialica  cum  meile  rosarum , quibus  partim  apli- 
tbae  humcctantur,  partim  oris  mundities  alia  ra- 
tione fovetur, 

5)  Si  acus  divellitur,  emplastra  adhaesiva  in 
ejus  locum  substituantur;  praestat  autem,  acum  ad 
pristinum  locum  regerere,  majori  quidem  cum  pro- 
videntia ; alioquin  enim  verendum  est 

6)  ne  ostium  (fistula)  remaneat,  quae  caute- 
rio actuali,  vel  potentiali  debellanda  est,  v.  c.  tin- 
ctura cantharidum,  lapide  infernali,  caustico,  ferro 
candente.  Si  haec  parum  proficiunt,  novam  acum 
immitti  necesse  est. 

7)  Si  totius  operationis  eventus  irritus  est, 
quod  adhibita  providentia  et  circumspectione  ra- 
rissime accidit,  iterari  eam  oportet. 

8)  Quodsi  denique  labii  pars  prae  reliquis 
eminet,  quod  plerumque  mala  reunione  efficitur, 
partem  prominentem,  si  exilior  est,  forfice  rescin- 
dere licet , sin  major  est , vel  ab  reliquis  distat, 
operationem  iterari,  necessitas  jubet. 

Vitae  curriculum. 


Ego,  Joannes  Hernicus  Christianus  Kulp,  Xco- 
Haldenslebiensis,  pridie  calendas  Februarii  anni  mil- 
lesimi octingentesimi  natus  et  confessioni  evangeli- 
cae  additus , patre  optimo  Christiano  Kulp  , matre 
carissima,  e gente  titiller,  gaudeo,  qui  ambo  >ita 
adhuc  perfruuntur. 

Primis  litterarum  rudimentis  imbutus  sum  in 
schola  urbuna,  postea  praecipue  ad  antiquiores  lin- 
guas privatim  incumbens,  ad  studia  academica  me 
praeparavi. 

Anno  MDCCCXXI.  Berolinum  profectus  sum, 
per  triennium  ibidem  facturus  stipendia.  Quo  pa- 
triae officio  quum  essem  perfunctus,  mense  Octobri 
anni  MDCCCXXIV.  ab,  111,  Rudolphi,  rectore  tum 
temporis  magnifico , nec  non  ab,  111.  Link  ordinis 
gratiosi  medicorum  decano  , numero  civium  univer- 
sitatis adseriptus  sum. 

Ab  eo  inde  tempore  logicen  et  mctaphysicen 
Cei.  Ilegel , pliysicen  experimentalem  et  chemiam 
experimentalem  Ccl.  Turtc,  chemiam  Cei.  Mitscher- 
lich,  botanicen  Cei.  Hayne,  botanicen,  historiam 

naturalem,  nec  non  pharmacologiam  et  toxicolo- 
giam  111.  Link,  osteologiam,  syndesmologiam,  splanch- 
nologiam et  artem  formulas  medicas  rite  concin- 
nandi 111.  Knape,  anatomiam  universam,  encyclo- 
paediam  et  methodologiam  medicam,  anatomiam 
comparatam  et  anatomiam  organorum  sensuum  111. 
Itudolphi,  artem,  cadavera  rite  dissecandi  111.  IIu- 
dolphi  et  Knape  me  docuerunt.  De  physiologia 
Cei.  Eck,  de  pathologia , pharmacologia  et  thera- 
pia generali,  materia  medica,  medicina  forensi  et 
oplithalmologia  Cei.  Wagner,  de  pathologia  generali, 
semiotice,  therapia  generali  et  speciali  111.  Fr.  IIu- 
feland,  de  pathologia  speciali , de  morbis  syphiliti- 
cis et  morbis  mentis  III.  Ilorn,  de  pliarmacia  111. 
Hermbstaedt  disserentes  audivi.  In  chirurgia  gene- 
rali et  speciali , fascias  imponendi  arte  et  akiurgia 
Cei.  Iiingken,  fracturas  et  luxationes  cognoscendi 
arte  iisque  medendi , nec  non  in  arte  obstetricia 
theoretica  et  practica  III.  Ivluge , in  obstetricia 
practica  Cei.  Ed  de  Siebold,  in  chirurgia  generali 
et  speciali , oplithalmologia  nec  non  arte  curandi 
morbos  syphiliticos  111.  llust,  in  akiurgia  III.  de 
Graefe  duces  mihi  fuere. 

Ad  praxin  chirurgicam  exercendam  ablll.Rust 
et  per  duo  semestria  a!)  111.  de  Graefe , ad  praxin 
medicam  per  duo  semestria  a Cei.  Neumann  et 
Perill.  C.  Hufeland  Cei.  Osann  et  Cei.  Busse,  ad 
praxin  obstetriciam  ab  111.  El.  de  Siebold  sum  in- 
stitutus. 


Tentaminibus  tam  philosophico , quam  medico 
et  examine  rigoroso,  rite  peractis,  spero  fore,  ut 
dissertatione  et  thesibus  defensis,  summi  in  medi- 
cina et  chirurgia  honores  in  me  conferantur. 


Theses  defendendae. 


i. 

Improbabilis  mihi  videtur' Wichmanni  opinio  de 
dentitione, 

II. 

Gangraena  non  summus  inflammationis  gradus, 
ut  quidem  contendunt. 

III. 

Arsenicum  chinae  vices  agere  nequit. 

IV. 

Haemoptysis  morborum  aliorum  est  symptoma. 


